ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *17/2/2*022**

**Συγκεντρώνουμε λογοτεχνικά βιβλία για μοναχικούς ηλικιωμένους και άτομα με δυσκολία στη μετακίνηση**

***Ξαναδώστε ζωή στα βιβλία που διαβάσατε και αγαπήσατε.***

***Χαρίστε τα!***

Ο Δήμος μας και το ΟΛΟΙ ΜΑΖΙ ΜΠΟΡΟΥΜΕ διοργανώνουν δράση συγκέντρωσης **λογοτεχνικών βιβλίων** για την ενίσχυση της Κοινωνικής βιβλιοθήκης, που λειτουργεί από το 2002, στο Κέντρο Φιλίας και Αλληλεγγύης (*Ηρακλείου 20, Πλατεία Μακρυγιάννη*) και στοχεύει στην καλλιέργεια της αναγνωστικής συνήθειας, ενώ παράλληλα διαθέτει κατ’ οίκον βιβλία σε μοναχικούς ηλικιωμένους και άτομα με δυσκολία στη μετακίνηση.

Η δράση θα πραγματοποιηθεί το **Σάββατο 26 Φεβρουαρίου**, από τις **10 το πρωί** μέχρι τις **2 το μεσημέρι,** στο Δημαρχείο, Αριστομένους 8, Πλατεία Παναγίας Ελεούσας (στάση μετρό Αγία Βαρβάρα).